
Tisztelt Képviselő-testületek !
A közösen működtetett védőnői szolgálat 2016. évi költségvetésének teljesülését a két önkormányzat együttes ülésen tárgyalja meg és fogadja el. A feladatellátás pénzügyi fedezetét az önkormányzatok költségvetéseiben kell biztosítani.

A bevételek egy részét az OEP támogatás képezi, a fennmaradó működési kiadások fedezetéhez Zalahaláp és Sáska Települési Önkormányzatok lakosságszám – arányosan járulnak hozzá. 2016-ban az OEP 3 741 800 Ft-ot folyósított, 2015-ben 164 ezer Ft nem került felhasználásra, amit 2016-ban szintén a védőnői szolgálat kiadásaira lehetett fordítani. Az így rendelkezésre álló 3 905 800 Ft fedezte a védőnői szolgálat 3 715 156 Ft összegű kiadását, az önkormányzatoknak nem kell hozzájárulni a költségekhez. A 190 644 Ft fennmaradó bevételt szükség szerint a 2017.évi kiadásokra lehet fordítani.

A személyi juttatások tartalmazzák az alapilletményt, illetménypótlékokat, a havi 10 000 Ft cafetériát és az utazási költségtérítést. Ezek összege 2 431 064 Ft.

A munkaadókat terhelő járulékok a személyi juttatások vonzataként (27 % szociális hozzájárulási adó, EHO, SZJA) kerültek elszámolásra, 644 205 Ft összegben.

A dologi kiadások a 2016-ben ténylegesen felmerült, a védőnői szolgálat működésével kapcsolatos anyagvásárlások, közüzemi díjak, egyéb szolgáltatások. Az eredeti előirányzatnak megfelelően ezek összege 639 887 Ft.

A védőnői szolgálat bevételeinek, kiadásainak alakulását a melléklet tartalmazza. 
Tisztelt Képviselő- testületek!

Kérem , hogy az előterjesztést és mellékletét tárgyalják meg, és a közösen ellátott feladat 2016. évi költségvetésének teljesülését szíveskedjenek elfogadni.

                                                      Határozati javaslat
A Zalahaláp Község Önkormányzat és a Sáska Község Önkormányzat képviselő- testületei a közösen fenntartott Védőnői Szolgálat 2016. évi költségvetésének teljesítéséről szóló előterjesztést és mellékletét megvitatta és elfogadta. Tudomásul veszik, hogy a közös feladatellátás 2016.évi költségvetésének teljesülése beépül a Zalahaláp Község Önkormányzat beszámolójába.
Határidő: 2017. május 31. 

